《次韵洪令三月晦见寄》
宋代·苏籀

掺袂东君属此觞，朱明履运返何乡。
结成硕果鹂鹒语，吹尽落何桑柘光。
梅雨闻君醉山阁，麦风招我步濠梁。
惜春岁月那相贷，肠断连山草树长。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。